นวนครยืดเวลาผู้ถือหุ้นใหญ่คืนเงินกู้
คณะกรรมการ บริษัท นวนคร (NNCL) มีมติให้สัตยาบันอนุมัติให้ขยายระยะเวลากู้ยืมเงินแก่บริษัท เอ็นอีพี
18 ส.ค. 2554

คณะกรรมการ บริษัท นวนคร (NNCL) มีมติให้สัตยาบันอนุมัติให้ขยายระยะเวลากู้ยืมเงินแก่บริษัท เอ็นอีพี 
อสังหาริมทรัพย์และอุตสาหกรรม ซึ่งเป็นผู้ถือหุ้นใหญ่จำนวนเงินรวม 13 ล้านบาท ซึ่งครบกำหนดชำระวันที่ 30 มี.ค.2554 ออกไปอีก 120 วัน ตั้งแต่วันที่ 31 มี.ค28 ก.ค.2554 อัตราดอกเบี้ย 66.50% ต่อปี ชำระเงินต้นและดอกเบี้ยเมื่อครบกำหนด
SICCO ตั้งเป้าปล่อยสินเชื่อ 300 ล./เดือน
น.ส.วรรณรัตน์ โชติพืช กรรมการผู้จัดการ บริษัทเงินทุนสินอุตสาหกรรม (SICCO) เปิดเผยว่า ปีนี้ตั้งเป้าจะปล่อยสินเชื่อเช่าซื้อจำนวน 3,600 ล้านบาทหรือปล่อยสินเชื่อเดือนละ 300 ล้านบาท เติบโต 56% จากสิ้นปีที่ผ่านมามีพอร์ตสินเชื่อ 1.4 หมื่นล้านบาท 
นอกจากนี้ได้ปรับกลยุทธ์หันมาปล่อยสินเชื่อเช่าซื้อรถยนต์ระดับราคา 12 ล้านบาท เนื่องจากมีส่วนต่างดอกเบี้ยดีกว่าปล่อยสินเชื่อเช่าซื้อรถยนต์ราคา 23 ล้านบาท ซึ่งจะทำให้บริษัทสามารถรักษาส่วนต่างดอกเบี้ยใกล้เคียงกับปีที่ผ่านมาซึ่งอยู่ที่ระดับ 5.8% ได้
บลจ.กรุงไทยขายกองทุน 6 เดือน ชู2.65%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า บริษัทเปิดจำหน่ายกองทุนเปิดกรุงไทยสมาร์ท อินเวส 6 เดือน 1 (KTSIV6M1) ระหว่างวันที่ 1822 เม.ย.2554 โดยเป็นกองทุนประเภทกำหนดการลงทุนเป็นรอบ (Roll Over) ทุก 6 เดือน เน้นลงทุนในพันธบัตรภาครัฐระยะสั้น เงินฝากหรือตราสารหนี้ชั้นดี โดยผู้ลงทุนจะได้รับผลตอบแทนประมาณ 2.65% ต่อปี
นอกจากนี้ กองทุนเปิดกรุงไทย 10 เอ็ม 10% ทริกเกอร์ ฟันด์ (KTTrigger 2) ซึ่งเปิดจำหน่ายเมื่อเดือน ก.ย.2553 เงินลงทุนประมาณ 300 ล้านบาท ขณะนี้บริษัทสามารถบริหารกองทุนให้ได้ผลตอบแทนที่ 10% ภายในระยะเวลาประมาณ 6 เดือน จึงปิดกองทุนได้ก่อนระยะเวลาที่กำหนดไว้กำหนดไว้ เนื่องจากบริษัทสามารถบริหารกองทุน ให้มีมูลค่าหน่วยลงทุนตั้งแต่ 11.00 บาท ขึ้นไป เป็นเวลา 3 วันทำการติดต่อกัน จากมูลค่าหน่วยลงทุนช่วงเสนอขายครั้งแรกที่ 10.00 บาทต่อหน่วย และเป็นไปตามที่คณะกรรมการก.ล.ต. กำหนด โดยบริษัทจะทำการสับเปลี่ยนเงินลงทุนของผู้ถือหน่วย พร้อมผลตอบแทน ไปยังกองทุนเปิดกรุงไทยเซฟวิ่งฟันด์ ในวันที่ 25 เม.ย.2554 
บลิสเทลขอขยายเวลาแจงข้อมูล 20 เม.ย.
บริษัท บลิสเทล (BLISS) แจ้งขอขยายระยะเวลาการส่งหนังสือชี้แจงข้อมูลกรณีการทำสัญญาว่าจ้างโฆษณาเกินอำนาจดำเนินการรายละเอียดปรากฏตามข่าวซึ่งเผยแพร่ผ่านระบบตลาดหลักทรัพย์ฯ เมื่อวันที่ 11 เม.ย.2554 จากเดิมวันที่ 18 เม.ย. 2554 ไปเป็นภายในวันที่ 20 เม.ย.2554 เนื่องจากผู้บริหารของบริษัท ได้เดินทางไปต่างประเทศ โดยช่วงเวลาที่ผ่านมาเป็นวันหยุดราชการติดต่อกันหลายวัน ทำให้ไม่สามารถจัดทำหนังสือชี้แจงได้ทันกำหนดเวลาเดิมได้
GBXชี้ทองผันผวนหนักแนะลงทุนสั้น
นายณัฐพล คำถาเครือ ผู้ช่วยผู้อำนวยการ บริษัท โกลเบล็ก โฮลดิ้ง แมนเนจเม้นท์ (GBX) กล่าวถึงกลยุทธ์การลงทุนทองคำในสัปดาห์นี้ว่า นักลงทุนระยะสั้น 12 วัน แนะนำให้รอซื้อเก็งกำไรระยะสั้นในระดับราคา 1,4701,475 เหรียญสหรัฐ/ออนซ์ หรือบาทละ 22,90022,950 บาท โดยใช้ระดับราคา 1,470 เหรียญสหรัฐ/ออนซ์ หรือบาทละ 22,900 บาทเป็นจุดตัดขาดทุน ส่วนนักลงทุนระยะกลางและระยะยาวยังไม่แนะนำให้เข้าสะสมทองคำในระยะนี้เนื่องจากราคาผันผวนในระดับสูงและปรับตัวเพิ่มขึ้นเร็วเกินไป ทั้งนี้ คาดการณ์กรอบการลงทุนที่ 1,4601,510 เหรียญสหรัฐ/ออนซ์ หรือประมาณ 20,80021,500 บาท/บาททอง
โดยคาดว่าราคาทองคำโลกจะปรับตัวเพิ่มขึ้นต่อทดสอบกรอบบนแถวบริเวณ 1,5001,515 เหรียญสหรัฐ/ออนซ์ ก่อนจะอ่อนตัวลงอีกครั้งเพื่อทดสอบความแข็งแกร่งของระดับราคาแนวรับที่ 1,4401,450 เหรียญสหรัฐ/ออนซ์ในลำดับถัดไป ซึ่งการปรับตัวผันผวนยังคงขึ้นอยู่กับปัจจัยเหตุความไม่สงบของประเทศแถบตะวันออกกลางที่ทวีความรุนแรงจนหนุนให้ราคาน้ำมันดิบกลับมาทะยานขึ้นอย่างโดดเด่นอีกครั้ง